Document ID: 31997D0221

Id-Deċiżjoni tal-Kummissjoni
tat-28 ta’ Frar 1997
li tistipula l-kondizzjonijiet ta’ saħħa ta’ bhejjem u abbozzi ta’ ċertifikati veterinarji fir-rigward ta’ prodotti tal-laħam minn pajjiżi terzi u li tirrevoka Deċiżjoni Nru 91/449/KEE
(Test b’rilevanza għall-Ftehim ŻEE)
(97/221/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Direttiva tal-Kunsill 72/462/KEE tat-12 ta’ Diċembru 1972 dwar is-saħħa u l-problemi ta’ spezzjonijiet veterinarji ma’ l-importazzjoni ta’ annimali bovini, majjali, ovini u kaprini, laħam frisk jew prodotti tal-laħam minn pajjiżi terzi [1], kif l-aħħar emendata bid-Direttiva 96/91/KE [2], u b’mod partikolari l-Artikoli 21(a) u 22 tagħha,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992, li tistipula ħtiġiet ta’ saħħa tal-bhejjem u saħħa pubblika li jirregolaw il-kummerċ fi u l-importazzjonijiet fil-Komunità ta’ prodotti mhux soġġetti għall-ħtiġiet imsemmija stipulati f’regoli speċifiċi tal-Komunità li hemm riferenza għalihom fl-Anness A (1) li jinsab mad-Direttiva 89/662/KEE u, fir-rigward ta’ patoġeni, mad-Direttiva 90/425/KEE [3] kif l-aħħar emendata bid-Direttiva 96/90/KE [4], u b’mod partikolari l-Artikolu 10(2)(ċ),
Billi d-Direttiva tal-Kunsill 77/99/KEE [5], kif l-aħħar emendata bid-Direttiva tal-Kunsill 95/68/KE [6], tiddefinixxi prodott tal-laħam billi tistipula l-ħtiġiet minimi ta’ trattament;
Billi d-Deċiżjoni tal-Kummissjoni 91/449/KEE [7] kif l-aħħar emendata bid-Deċiżjoni 96/92/KE [8] tistipula l-abbozzi ta’ ċertifikati ta’ saħħa ta’ l-bhejjem fir-rigward ta’ prodotti tal-laħam ta’ bhejjem bovini, majjali, equidae, ngħaġ u mogħoż importati minn pajjiżi terzi;
Billi huwa meħtieġ li jiġu stipulati kondizzjonijiet ta’ saħħa tal-bhejjem u abbozzi ta’ ċertifikati veterinarji għall-importazzjonijiet ta’ prodotti tal-laħam manifatturat minn laħam ta’ tjur imrobbija, fniek domestiċi u laħam ta’ tjur selvaġġi minn pajjiżi terzi;
Billi l-kategoriji ta’ prodotti tal-laħam li jistgħu jiġu importati minn pajjiżi terzi jiddependu fuq is-sitwazzjoni ta’ saħħa tal-pajjiż terz jew partijiet minn pajjiż terz ta’ manufattura; billi, sabiex ikunu jistgħu jiġu importati, ċerti prodotti tal-laħam għandhom ikunu ġew soġġetti għal trattament partikolari;
Billi lista ta’ pajjiżi terzi li Stati Membri jimportaw prodotti tal-laħam minn għandhom hija stipulata fid-Deċiżjoni tal-Kummissjoni 97/222/KE [9];
Billi huwa meħtieġa li jiġu stipulati l-kondizzjonijiet ta’ saħħa tal-bhejjem u ċertifikat meħtieġ għall-importazzjoni ta’ dawn il-prodotti mill-pajjiż terz li jimmanifatturhom; billi sabiex tkun iċċarata u ssimplifikata l-leġislazzjoni tal-Komunità, huwa ġustifikat li jiġu miġbura flimkien il-kondizzjonijiet ta’ saħħa tal-bhejjem u ċ-ċertifikazzjoni meħtieġa għal importazzjonijiet ta’ kategoriji varji ta’ prodotti tal-laħam u li tiġi revokata d-Deċiżjoni 91/449/KEE;
Billi dawn il-kondizzjonijiet ta’ saħħa tal-bhejjem u ċertifikazzjoni veterinarja japplikaw mingħajr preġudizzju għall-kondizzjoni li jkun ġie approvat programm ta’ ittestjar ta’ residwi għall-pajjiż terz konċernat taħt id-Deċiżjoni tal-Kunsill 79/542/KEE [10], kif l-aħħar emendata bid-Deċiżjoni tal-Kummissjoni 97/160/KE [11];
Filwaqt li l-miżuri li għalihom hemm ipprovdut f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Għall-iskopijiet ta’ din id-Deċiżjoni:
1. id-definizzjoni ta’ prodotti tal-laħam stipulata fl-Artikolu 2(a) tad-Direttiva 77/99/KEE għandha tgħodd;
2. il-laħam jew prodotti tal-laħam użati fil-manifattura tal-prodotti tal-laħam għandhom ikunu ġew miksubin minn:
- tajr domestiku ta’ l-ispeċi segwenti: tajr domestiku, dundjani, farawni, wiżż u papri,
jew
- bhejjem domestiċi ta’ l-ispeċi segwenti: annimali bovini (li jinkludu Bubalus bubalis, Bison bison), majjali, ngħaġ, mogħoż u solipedi,
jew
- tjur imkabbra u fniek domestiċi kif iddefinit fl-Artikolu 2(3) tad-Direttiva tal-Kunsill 91/495/KEE [12],
jew
- tjur selvaġġi kif definiti fl-Artikolu 2(1)(a) tad-Direttiva tal-Kunsill 92/45/KEE ( [13]).
Artikolu 2
L-Istati Membri għandhom jawtorizzaw l-importazzjonijiet ta’ prodotti tal-laħam:
1. li jkunu ġejjin mill-ispeċi li hemm riferenza għalihom fl-Artikolu 1;
u:
2. (a) jew
li joriġinaw minn pajjiżi terzi mniżżla f’Taqsima II ta’ l-Anness li jinsab mad-Deċiżjoni 97/222/KE, jew partijiet minn pajjiżi terzi kif definiti fit-Taqsima I ta’ l-Anness li jinsab ma’ l-istess deċiżjoni, taħt il-kondizzjonijiet li ġejjin:
- il-prodotti tal-laħam ikun fihom laħam u/jew prodotti tal-laħam li jkunu ġejjin minn speċi waħda jew aktar li jkunu għaddew minn trattament mhux speċifiku kif stipulat fit-Taqsima IV ta’ l-Anness li jinsab mad-Deċiżjoni 97/222/KE;
(b) jew
li joriġinaw minn pajjiżi terzi, elenkati fit-Taqsimiet II u II ta’ l-Anness li jinsab mad-Deċiżjoni 97/222/KE, jew partijiet minn pajjiżi terzi, kif definiti fit-Taqsima I ta’ l-Anness li jinsab ma’ l-istess Deċiżjoni, taħt waħda mill-kondizzjonijiet li ġejjin:
- il-prodotti tal-laħam ikun fihom laħam u/jew prodotti tal-laħam miksubin minn speċi waħda kif awtorizzat taħt il-kolonna rilevanti li tindika l-ispeċi konċernata u li tkun ġiet soġġetta għall-inqas għar-reġim tat-trattament speċifiku meħtieġ għal-laħam ta’ dik l-ispeċi kif stipulat fit-Taqsima IV ta’ l-Anness li jinsab mad-Deċiżjoni 97/222/KE,
- il-prodotti tal-laħam ikun fihom laħmijiet friski, ipproċessati jew ipproċessati parzjalment minn aktar minn speċi waħda li jiġu mħallta qabel ma jgħaddu mit-trattament finali tagħhom. Dan it-trattament finali għandu jkun għall-inqas daqs l-aktar trattament strett kif stipulat fit-Taqsima IV ta’ l-Anness li jinsab mad-Deċiżjoni 97/222/KE, għal kull wieħed mill-kostitwenti ta’ laħam individwali għall-ispeċi konċernata,
- il-prodotti finali tal-laħam jiġu mħejjija bit-taħlita ta’ laħam ittrattat minn qabel minn aktar minn speċi waħda, it-trattament ta’ qabel li jkun għadda minnu kull kostitwent għandu jkun għall-inqas daqs it-trattament rilevanti kif stipulat fit-Taqsima IV ta’ l-Anness li jinsab mad-Deċiżjoni 97/222/KE, għall-ispeċi ta’ laħam konċernata.
It-trattamenti murija fit-Taqisma IV ta’ l-Anness li jinsab mad-Deċiżjoni 97/222/KE jirrappreżentaw il-kondizzjonijiet minimi ta’ pproċessar aċċettabbli għall-għanijiet ta’ saħħa ta’ l-bhejjem għal laħam ta’ l-ispeċi konċernata mill-pajjiżi indikati;
3. il-laħam frisk użat fil-produzzjoni tal-prodotti tal-laħam għandu jikkonforma mal-kondizzjonijiet ta’ saħħa pubblika relevanti meħtieġa għall-importazzjoni ta’ dak il-laħam ġewwa l-Komunità.
Artikolu 3
Il-prodotti tal-laħam msemmija fl-Artikolu 2 għandhom jikkonformaw mal-ħtiġiet preskritti fl-abbozz taċ-ċertifikat ta’ saħħa fl-Anness. Dan iċ-ċertifikat għandu jakkompanja l-kunsinna u għandu jkun debitament mimli u ffirmat mill-veterinarju uffiċjali.
Artikolu 4
Id-Deċiżjoni 91/449/KEE hija rrevokata.
Artikolu 5
Din id-Deċiżjoni għandha tgħodd mill-1 ta’ Marzu 1997.
Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fit-28 ta’ Frar 1997.

Labels: 0
3
17
5